Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 677

73. A K+ F együttmûködés kezdetén az együttmûködés sikeressége és az olyan tényezõk, mint például a felek jövõbeni piaci pozíciója, valamint a jövõbeni termék- vagy technológiai piacok fejlõdése, gyakran nem ismertek. Ennek következtében az értékelés az együttmûködés létrejötte idején az ebben a fejezetben leírt módon az (ekkor) meglévõ termék- vagy technológiai piacokra és/vagy innovációs piacokra korlátozódik. Amennyiben ennek az elemzésnek az alapján a verseny megszûnése nem valószínûsíthetõ, a K+F megállapodás mentességben részesülhet. Ez általában a K+F fázisra, valamint ezen felül — a lehetséges eredmények közös gyártása és értékesítése tekintetében — a lehetséges termelés és piaci bevezetés idõtartamára terjed ki. Ennek a további mentességi idõtartamnak az indoka az, hogy azok a gazdasági társaságok, amelyek elsõként vezetnek be új terméket/technológiát a piacra, gyakran nagyon magas kezdeti piaci részesedéssel rendelkeznek, és a sikeres K+F gyakran a szellemi tulajdonhoz fûzõdõ oltalommal jutalmazott. „Az elsõ rámozduló elõnyének” köszönhetõ erõs piaci pozíciót általában nem lehet a verseny megszüntetéseként felfogni. A csoportmentesítés a K+F megállapodásokra ezért további (azaz a K+F fázison túli) hét éves idõtartamra terjed ki, tekintet nélkül arra, hogy a felek új termékükkel/technológiájukkal ennek az idõtartamnak a folyamán magas részesedést szereznek-e. Ez vonatkozik a csoportmentesítés hatálya alá nem tartozó esetek egyedi értékelésére is, amennyiben a 81. cikk (3) bekezdésének feltételei és a megállapodás más kritériumai teljesülnek. Ez nem zárja ki annak lehetõségét, hogy a hét évet meghaladó idõtartam is megfeleljen a 81. cikk (3) bekezdése feltételeinek, amennyiben kimutatható, hogy a befektetés megfelelõ megtérüléséhez szükséges minimális idõtartamról van szó.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes